CELEX: 32013D0191
Language: ro
Date: 2013-04-22 00:00:00
Title: 2013/191/UE: Decizia de punere în aplicare a Consiliului din 22 aprilie 2013 de autorizare a Letoniei să introducă o măsură specială de derogare de la articolul 26 alineatul (1) litera (a) și de la articolele 168 și 168a din Directiva 2006/112/CE privind sistemul comun al taxei pe valoarea adăugată

25.4.2013   
            
            
               RO
            
            
               Jurnalul Oficial al Uniunii Europene
            
            
               L 113/11
            
         DECIZIA DE PUNERE ÎN APLICARE A CONSILIULUI
   din 22 aprilie 2013
   de autorizare a Letoniei să introducă o măsură specială de derogare de la articolul 26 alineatul (1) litera (a) și de la articolele 168 și 168a din Directiva 2006/112/CE privind sistemul comun al taxei pe valoarea adăugată
   (2013/191/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1), în special articolul 395 alineatul (1),
   având în vedere propunerea Comisiei Europene,
   întrucât:
   
               (1)
            
            
               Prin scrisorile înregistrate la Comisie la 17 iunie 2011 și 27 august 2012, Letonia a solicitat autorizația de a deroga de la dispozițiile Directivei 2006/112/CE care reglementează dreptul de deducere a taxei în ceea ce privește autoturismele
            
         
               (2)
            
            
               Prin scrisoarea din 26 noiembrie 2012, Comisia a informat celelalte state membre cu privire la cererea depusă de Letonia. Printr-o scrisoare datată 30 noiembrie 2012, Comisia a înștiințat Letonia că dispune de toate informațiile pe care le consideră necesare pentru examinarea cererii.
            
         
               (3)
            
            
               Articolele 168 și 168a din Directiva 2006/112/CE stabilesc dreptul unei persoane impozabile de a deduce taxa pe valoarea adăugată (TVA) achitată pentru livrările de bunuri și prestările de servicii de care a beneficiat în scopul operațiunilor sale impozitate. Articolul 26 alineatul (1) litera (a) din directiva menționată impune persoanelor impozabile să declare TVA atunci când se utilizează un activ comercial în alte scopuri decât în interes de serviciu.
            
         
               (4)
            
            
               Utilizarea în alte scopuri decât în interes de serviciu este adesea dificil de determinat cu exactitate și, chiar atunci când acest lucru este posibil, mecanismul este adesea greoi. În temeiul autorizației solicitate, cuantumul TVA aferent cheltuielilor deductibile pentru autoturismele care nu sunt utilizate în mod exclusiv în interes de serviciu ar trebui, cu unele excepții, să fie stabilit sub formă de rată procentuală fixă. Pe baza informațiilor furnizate de Letonia, o rată de 80 % este justificată. În același timp, pentru a evita dubla impunere, obligativitatea de a declara TVA pentru utilizarea autoturismelor în alte scopuri decât în interes de serviciu ar trebui suspendată, dacă autoturismele respective fac obiectul limitării autorizate prin prezenta decizie. Măsura de simplificare respectivă elimină necesitatea de a ține evidențe privind utilizarea în alte scopuri decât în interes de serviciu a autoturismelor întreprinderii și, în același timp, previne evaziunea fiscală generată prin ținerea incorectă a contabilității.
            
         
               (5)
            
            
               Limitarea dreptului de deducere în temeiul autorizației ar trebui să se aplice TVA achitată la cumpărarea, luarea în leasing, achiziția intracomunitară și importul de autoturisme specifice și pentru cheltuieli conexe, inclusiv achiziționarea de carburant.
            
         
               (6)
            
            
               Autorizația ar trebui să se aplice numai autoturismelor cu o greutate maximă autorizată care nu depășește 3 500 de kilograme și cu cel mult opt locuri pe scaune, în plus față de locul conducătorului auto. Orice utilizare în alte scopuri decât în interes de serviciu a autoturismelor care depășesc 3 500 de kilograme sau care au mai mult de opt locuri pe scaune, în plus față de locul conducătorului auto, este neglijabilă în virtutea caracteristicilor respectivelor autoturisme sau a tipului de activitate pentru care sunt utilizate. Ar trebui să se furnizeze de asemenea o listă detaliată a categoriilor de autoturisme care sunt excluse de la autorizare, în virtutea scopurilor anume pentru care sunt utilizate.
            
         
               (7)
            
            
               În propunerea sa de directivă din 29 octombrie 2004 de modificare a Directivei 77/388/CEE, în prezent Directiva 2006/112/CE, în vederea simplificării obligațiilor privind taxa pe valoarea adăugată, Comisia a introdus dispoziții care urmăresc armonizarea categoriilor de cheltuieli pentru care se pot aplica excluderi de la dreptul de deducere. În conformitate cu propunerea respectivă, excluderile de la dreptul de deducere se pot aplica în cazul autovehiculelor rutiere. Prin urmare, este oportun ca perioada de aplicare a prezentei decizii să se încheie la momentul în care directiva propusă devine aplicabilă. Cu toate acestea, este necesar să se prevadă o dată specifică de expirare a autorizației, care se va aplica în cazul în care directiva propusă nu a devenit aplicabilă până la data respectivă, deoarece va fi necesar să se reexamineze autorizația în cauză și procentajul care exprimă raportul global dintre utilizarea în interes de serviciu și cea în alte scopuri decât în interes de serviciu.
            
         
               (8)
            
            
               În cazul în care Letonia consideră că este necesară o prelungire a autorizației după anul 2015, aceasta ar trebui să transmită Comisiei, cel târziu până la 30 martie 2015, un raport care să cuprindă o reexaminare a procentajului aplicat, împreună cu o cerere de prelungire.
            
         
               (9)
            
            
               Derogarea va avea doar un efect neglijabil asupra valorii globale a încasărilor din impozite colectate în etapa de consum final și nu va avea niciun impact negativ asupra resurselor proprii ale Uniunii care provin din TVA,
            
         ADOPTĂ PREZENTA DECIZIE:
   Articolul 1
   Prin derogare de la articolele 168 și 168a din Directiva 2006/112/CE, Letonia este autorizată să limiteze la 80 % dreptul de a deduce taxa pe valoarea adăugată (TVA) pentru cheltuielile legate de autoturisme care nu sunt utilizate exclusiv în interes de serviciu.
   Articolul 2
   Prin derogare de la articolul 26 alineatul (1) litera (a) din Directiva 2006/112/CE, Letonia nu asimilează unei prestări de servicii cu titlu oneros utilizarea în alte scopuri decât în interes de serviciu a unui autoturism care face parte din activele folosite în cadrul activității economice a unei persoane impozabile, în cazul în care autoturismul a făcut obiectul unei limitări autorizate în temeiul articolului 1 din prezenta decizie.
   Articolul 3
   Cheltuielile menționate la articolul 1 acoperă cumpărarea, luarea în leasing, achiziția intracomunitară și importul unor autoturisme care nu sunt utilizate exclusiv în interes de serviciu, precum și cheltuielile legate de întreținere, reparații și carburant pentru astfel de autoturisme.
   Articolul 4
   Prezenta decizie se aplică numai autoturismelor cu o greutate maximă autorizată care nu depășește 3 500 de kilograme și cu cel mult opt locuri pe scaune, în plus față de locul conducătorului auto.
   Articolul 5
   Articolele 1 și 2 nu se aplică următoarelor categorii de autoturisme:
   
               (a)
            
            
               autoturismele cumpărate în scopul revânzării, închirierii sau închirierii în sistem de leasing;
            
         
               (b)
            
            
               autoturismele utilizate pentru transportul de pasageri contra unei taxe, inclusiv serviciile de taxi;
            
         
               (c)
            
            
               autoturismele utilizate pentru transportul de mărfuri;
            
         
               (d)
            
            
               autoturismele utilizate pentru lecții de conducere;
            
         
               (e)
            
            
               autoturismele utilizate pentru prestarea de servicii de pază;
            
         
               (f)
            
            
               autoturismele utilizate ca vehicule de urgență;
            
         
               (g)
            
            
               autoturismele utilizate ca vehicule demonstrative în scopul vînzării.
            
         Articolul 6
   Orice cerere de prelungire a autorizației prevăzute în prezenta decizie:
   
               (a)
            
            
               se transmite Comisiei până la 30 martie 2015; și
            
         
               (b)
            
            
               este însoțită de un raport care cuprinde o reexaminare a procentajului prevăzut la articolul 1.
            
         Articolul 7
   Prezenta decizie produce efecte de la data notificării.
   Prezenta decizie expiră la data la care normelor Uniunii, care stabilesc cheltuielile aferente autovehiculelor rutiere care nu dau dreptul la deducerea totală a TVA, devin aplicabile sau la 31 decembrie 2015, dacă această dată intervine mai devreme.
   Articolul 8
   Prezenta decizie se adresează Republicii Letonia.
   
      Adoptată la Luxemburg, 22 aprilie 2013.
      
         
            Pentru Consiliu
         
         
            Președintele
         
         E. GILMORE
      
   
   
      (1)  JO L 347, 11.12.2006, p. 1.